જાણીતી મોડલ અને છેલ્લાં ચાર વર્ષથી બોલિવૂડમાં સક્રિય ડાયના પેન્ટી છેલ્લે ‘કોકટેલ’ ફિલ્મમાં જોવા મળી હતી. ચાર વર્ષ બાદ તે ફરી એક વાર ‘હેપી ભાગ જાયેગી’માં જોવા મળી. હંમેશાં પોતાની ડેબ્યૂ ફિલ્મ રિલીઝ થયા બાદ સ્ટાર્સ પોતાની આગામી ફિલ્મ સાઇન કરવા માટે ઉતાવળા હોય છે, પરંતુ ડાયનાએ તેમ ન કર્યું. તેણે બીજી ફિલ્મ માટે ચાર વર્ષ સુધી રાહ જોઇ. આ ફિલ્મમાં તે અભય દેઓલ સાથે જોવા મળી. અભય સાથે કામ કરવાના અનુભવ અંગે તે કહે છે કે અભય બોલિવૂડનો સેન્સિટિવ કલાકાર છે. તેની સાથેના મારા અનુભવો ખૂબ જ શાનદાર રહ્યા, જ્યારે અમારી ફિલ્મનું શૂટિંગ ચાલુ હોય ત્યારે હું અભયની એક્ટિંગ જોયા કરતી. તેને એક્ટિંગ કરતાં જોવો એ એક પ્રકારનું હોમવર્ક છે.